 Toddobaad kadib isbadalkii waa labba kacleeyay, si deg-deg ah wuxuu u galaaftey qeybihii Amniga ee Wadanka, dharaar cad ayaa cirka loo fiiriyay Taliyaashii Ciidamada Qalabka Sida, hal maalin ayaa dhamaantood albaabka laga bixiyay, Gudoomiyihii GBanaadir ahna Duqii Magaalada Muqdisho ayaa biyo raacis looga dhigay oo afka ciida loo darey, Maareeyayaashii Airport-ga iyo midkii Dekadda Muqdisho ayaa iyaguna daadku qaadey, Taliyihii Booliiska GBanaadir ayaa isna xalay hawada lagu cunay oo xilkii laga xayuubiyay, bahda Garsoorka iyo Agaasimayaasha Guud ee Wasaaraddaha ayay haatan seeftu dul saaran tahay, raggii hore jidkii la mariyay ayaa sugaya. 